เรื่องร้องเรียน: ถนนเละ เป็นหลุมเป็นบ่อมาหลายสิบปีแล้ว  ความสูงระดับข้อเท้า น้ำท่วมมาแล้วน้อยกว่า 1 สัปดาห์
การดำเนินการของเจ้าหน้าที่: สำนักงานเขตประเวศ ฝ่ายโยธา ได้ตรวจสอบ บริเวณ ซอยอ่อนนุช 70 แยก 7 ( ซึ่งซอยดังกล่าวเป็นซอยส่วนบุคคลตามเลขที่ดินในระวาง 5136 III 7814-04 (1000) กรณีการยกที่ดินให้เป็นสาธารณประโยชน์นั้นมีขั้นตอนดังนี้  1. กรณียกที่ดินให้เป็นสาธารณประโยชน์ทั้งแปลงเจ้าของที่ดินสามารถดำเนินการจดทะเบียนยกที่ดินให้เป็นทางสาธารณประโยชน์ได้ที่สำนักงานที่ดินกรุงเทพมหานครสาขาประเวศ  2. กรณียกที่ดินบางส่วนให้เป็นทางสาธารณประโยชน์เจ้าของที่ดินจะต้องดำเนินการขอรังวัดแบ่งหักทางสาธารณประโยชน์ที่สำนักงานที่ดินกรุงเทพมหานคร สาขาประเวศ  3. กรณีที่ดินอยู่ภายใต้การจัดสรรที่ดินจะต้องดำเนินการจัดตั้งนิติบุคคลเพื่อจะต้องดำเนินการตามระเบียบข้อปฏิบัติของสำนักงานที่ดินเกี่ยวกับการจดทะเบียนทรัพย์สินให้เป็นสาธารณประโยชน์ตามมาตรา ๔๔(๓)แห่งพระราชบัญญัติจัดสรรที่ดิน พ.ศ.๒๕๔๓ (ซึ่งหากท่านมีข้อมูลหรือหลักฐานในการยกเป็นสาธารณประโยชน์แล้วกรุณานำมายื่นที่สำนักงานเขตประเวศได้)
ความเห็นของผู้แจ้ง: ก็คือทำอะไรไม่ได้นอกจากรอเจ้าของที่ดินดำเนินการ ซึ่งไม่รู่ว่าเมื่อไหร่ ชาวบ้านไม่มีอำนาจดำเนินการขนาดนั้นค่ะ ขอบคุณที่สละเวลาถ่ายรูปแปลนที่ดินมาให้ทราบนะคะ และขอบคุณคำตอบทั้ง 3 ข้อ ที่อ่านแล้วไม่ทราบถึงหนทางจะช่วยแก้ไขปัญหาเลยค่ะ   ขอกราบขอบพระคุณอย่างสูงค่ะ 🙏🏻
พื้นที่: แขวงประเวศ เขตประเวศ กรุงเทพมหานคร